b'\n_START_ARTICLE_\nSaaga (andmekogu)\n_START_PARAGRAPH_\nSaaga on digiteeritud arhiiviallikaid sisaldav veebikeskkond, mis v\xc3\xb5imaldab tutvuda Eesti Rahvusarhiivis ja Tallinna Linnaarhiivis s\xc3\xa4ilitatavate arhivaalide digitaalsete koopiatega._NEWLINE_Saaga esialgne eesm\xc3\xa4rk oli koguda k\xc3\xb5ikide genealoogilise uurimist\xc3\xb6\xc3\xb6 jaoks olulisemate allikate kasutuskoopiad \xc3\xbchte kohta. Alates 2008. aastast h\xc3\xb5lmab Saaga k\xc3\xb5iki arhiivide digiteeritud arhivaale, s\xc3\xb5ltumata temaatikast._NEWLINE_Lisaks perekonnaloolistele allikatele on uurijatele k\xc3\xa4ttesaadavad mitmesugused Eesti Vabariigi (1918\xe2\x80\x931940) sise- ja v\xc3\xa4lispoliitikat kajastavad materjalid, valik v\xc3\xa4lisarhiivides leiduvatest Eesti ajaloo allikatest, vakuraamatud, ajaloolised k\xc3\xa4sikirjalised maakaardid ja plaanid, organisatsioonide ja isikute arhiivides s\xc3\xa4ilitatavad dokumendid, populaarsemad kooliajaloo allikad, Tartu linna hoonete ehitusprojektid, aadlivappide kujutised jpm._NEWLINE_2015. aasta 8. aprilli seisuga sisaldab Saaga 154 481 digiteeritud s\xc3\xa4ilikut, mis koosnevad 13 839 531 pildist kogumahuga 17 999 GB.'